ગાંધીનગર, 14 મેઃ કેન્દ્રમાં કોની સરકાર બનશે એ અંગે એક્ઝિટ પોલ આવી ગયા છે અને તેમાં ભાજપ સત્તાધિશ થશે એવું પણ જણાવવામાં આવી રહ્યું છે. જોકે સાચી હકિકત 16 મેના રોજ માલુમ પડશે. જે પ્રકારે જનતા દ્વારા મતદાન કરવામાં આવ્યું છે, તેને જોતા એવું લાગી રહ્યું છેકે આ વખતે જનતા ભાજપ પર વિશ્વાસ મુકશે અને નરેન્દ્ર મોદીને વડાપ્રધાન બનાવશે. જનતાનો મિજાજ અને જીતના વિશ્વાસ સાથે આજે ગાંધીનગર ખાતે ગુજરાતના મુખ્યમંત્રી નરેન્દ્ર મોદીનો દરબાર મળવાનો છે, જેમાં ભાજપના રાષ્ટ્રીય અધ્યક્ષ રાજનાથ સિંહ, વરિષ્ઠ પાર્ટી નેતા અરૂણ જેટલી અને પૂર્વ અધ્યક્ષ નીતિન ગડકરી ગાંધીનગર આવવાના છે.